Aeg aga läks ja teekond venis plaanitust hoopis pikemaks. Käisin  mitu kvartalisihti ka riigimetsas läbi ja kohtasin arvukalt kõiksugu tiivulisi: pasknääri, laanepüüsid, musträhni, suur-kirjurähni, ronka, sabatihaseid, tutt-tihaseid, rasvatihaseid, leevikesi, puukoristajaid jt. Puukoristajatel on omapärane häälitsus kljutt-gljutt-gljutt-gljutt. Sebivad ja sagivad puutüvedel, talvel käivad agaralt lindude söögimaja külastamas. Metskitsedel on punakas karv hallimaga asendunud ja valged pepupeeglid säramas.